Águila Roja

Águila Roja (suom. ’punainen kotka’) on espanjalainen televisiosarja, jonka tapahtumat sijoittuvat 1600-luvulle. Sen ensimmäinen jakso esitettiin Espanjan televisiossa 19. helmikuuta 2009, ja sitä seurasi noin viisi miljoonaa katsojaa. 

Toinen kausi alkoi 7. tammikuuta 2010 ja päättyi 8. huhtikuuta samana vuonna. Päätösjaksoa katsoi lähes kuusi miljoonaa espanjalaista. Sarja onkin tällä hetkellä Espanjan suosituin televisiosarja ja siitä on nyt menossa kolmas kausi.

Aiheesta on tehty myös elokuva, jonka ensi-ilta oli 20. huhtikuuta 2011.

 Tapahtumapaikka  
Sarjan tapahtumat sijoittuvat 1600-luvun Espanjaan, aikaan, jolloin katolinen kirkko oli jo myöntänyt tieteen olemassaolon. Kuninkaana oli Felipe IV. Paikkana on Madridin kylä, jossa tuohon aikaan oli noin 125 000 asukasta. Sarjan fiktiivisiä päähenkilöitä ovat muun muassa Gonzalo, Hernán ja Saturno. 

 Juoni 
Sarja sijoittuu 1600-luvun Espanjaan ja sen päähenkilö on Águila Roja, jota näyttelee David Janer. Hän on oikeudenmukainen ja taistelee sortoa vastaan, puolustaen köyhien oikeuksia. Hän haluaa myös paljastaa salaliiton, joka on murhannut hänen nuoren vaimonsa. Tässä seikkailusarjassa on paljon vehkeilyä, juonittelua, urheutta, jaloutta, ystävyyttä, rakkaussuhteita ja ripaus huumoria.

Seikkailua, aatelisten juonittelua ja rakkautta sisältävä sarja on tarkoitettu koko perheelle. Päähenkilö on säyseä opettaja, joka päättää toimia sen jälkeen, kun hänen vaimonsa murhataan hämärissä olosuhteissa. Tämän päätöksen johdosta hän elää kaksoiselämää: päivisin hän on opettaja ja öiseen aikaan hän muuttuu sankariksi, joka väsymättä etsii vaimonsa murhan syyllisiä. Samanaikaisesti hän taistelee ilkeä komissaarin harjoittamaa terroria ja sortoa vastaan. Komissaari Hernán on erään salaliiton palveluksessa, joka yrittää syöstä kuninkaan vallasta. Komissaaria näyttelee Francis Lorenzo.

Águila Roja on oikealta nimeltään Gonzalo de Montalvo. Gonzalo on jäänyt kolmen roolin puristuksiin: mies, isä ja öisin sankari. Kaksi naista taistelee hänen rakkaudestaan samalla kun hän itse kärsii vaimonsa kuoleman johdosta. Samanaikaisesti Gonzalo yrittää voittaa oman poikansa, Alonson, luottamuksen ja arvostuksen. Komissaarin heltymätön vaino häiritsee häntä Águila Rojana.

Ainoastaan Gonzalon uskollinen palvelija ja salaperäinen munkki tietävät Águila Rojan todellisen identiteetin. Ei edes hänen poikansa, joka ihailee tätä salaperäistä sankaria, tiedä isänsä salaisuutta, vaikka he asuvat saman katon alla. Humoristisen puolen sarjaan tuo Águila Rojan veijarimainen palvelija ja ystävä Sátur, joka alati puuttuu muiden asioihin. Sáturin roolia näyttelee Javier Gutiérrez.

 Henkilöhahmot 
NäyttelijäRoolihahmoLyhyt kuvaus David Janer Gonzalo de Montalvo/ Águila Roja  Alonson isä ja Hernánin ja Irenen veli. Ammatiltaan opettaja. Oppi itämaissa taistelu taitoja, joihin häntä opasti salaperäinen munkki nimeltään Agustín. Hänen tavoitteensa Águila Rojana on kostaa puolisonsa (Cristina) murha, johon syyllistyi salainen järjestö, joka haluaa päästä eroon kuninkaasta. Gonzalona hän pitää huolta pojastaan Alonsosta ja muista läheisistään. Gonzalo ja Margarita rakastavat toisiaan, mutta Margarita ei tiedä mitään Gonzalon salaisista puuhista Áquila Rojana. Javier Gutiérrez Saturno García/ Abdul Salim Áquila Rojan uskollinen palvelija ja Gabin isä. Tutustui Gonzaloon, kun hän pelasti Saturnon. On rakastunut Estuardaan. Oli maurilaisperheen adoptoima. Pepa Aniorte Catalina Floron vaimo, Murillon äiti ja markiisittaren palvelija. Uskoo, että hänen miehensä lähti Amerikkaan. On rakastunut Ciprianoon. Inma Cuesta Margarita Hernando Gonzalon käly, Alonson täti ja Cristinan sisko. Oli Gonzalon kihlattu aiemmin, mutta pettämisepäily aatelismiehen kanssa rikkoi suhteen. Gonzalo tappoi tämän aatelisen kaksintaistelussa ja lähti itämaista. Tällä hetkellä Margarita on palannut kylään ja on Juan de Calatravan kihlattu, mutta ei tiedä, että hänellä on myös toinen nainen, Eugenia, yksi Juanin lapsuuden ystävistä. Miryam Gallego Lucrecia de Santillana Hän on Marqués de Santillanan aatelisleski, jolta sai perintönä omaisuutensa. Nuño on hänen poikansa. Hänen lapsuuden ystäviään ovat Margarita ja Catalina, sillä menneisyydessään hän kuului rahvaaseen. Jo pitkään ollut Hernánin rakastaja ja ollut rakastunut Gonzaloon lapsuudesta lähtien. Santiago Molero Cipriano  Majatalon isäntä, Inésin aviomies ja Matilden adoptio-isä. Inés jätti hänet. On rakastunut Catalinaan. Roberto Álamo Juan de Calatrava  Velascon ja Fonsecan herttua. Kylän lääkäri ja Margaritan kihlattu. Guillermo Campra Alonso de Montalvo Hernando Gonzalon ja Cristinan poika ja Margaritan sisarenpoika. Hän on hieman rauhaton, joka ihailee Águila Rojaa, mutta ei tiedä että se on hänen isänsä. Borja Sicilia Murillo Catalinan ja Floron poika ja Alonson ystävä. Òscar Casas Gabi García Saturnon ja Estuardan poika ja Alonson ystävä. Lähtee äitinsä Estuardan kanssa Amerikkaan. Myöhemmin kuitenkin paljastuu, että he asuvat edelleen melko lähellä yhden sepän kanssa. Patrick Criado Nuño de Santillana Lucrecian ja markiisi Santillanan poika. Xabier Elorriaga El Rey de las Españas On ollut muutaman kerran vähällä kuolla, kun häntä vastaan toimiva salajärjestö on yrittänyt surmata hänet, mutta Áquila Roja on pelastanut hänet. Hän on Gonzalon, Hernánin ja Irenen isä. Francis Lorenzo Hernán Mejías/El Comisario Komisario ja Lucrecian rakastaja. Hänen tärkeimmät päämääränsä ovat täyttää salaperäisen järjestön suunnitelmat ja eliminoida Águila Roja. Hän on Nuño de Santillanan isä ja Gonzalon ja Irenen veli. Marta Aledo Estuarda  Gabin äiti, prostituoitu ja Saturnon rakkauden kohde. Hän lähtee poikansa Gabin kanssa Amerikkaan. Myöhemmin kuitenkin paljastuu, että he asuvat edelleen melko lähellä, yhden sepän kanssa. Juan Carlos López Agustino El Carcelero Vanginvartijana kylän putkassa. Käyttää silmälappua Marta Calle Marta Lucrecian nuori palvelija. Asuu äitinsä kanssa.

 Jaksot 

Sarjasta on esitetty kolme kautta, 39 jaksoa. Se on ollut erittäin suosittu Espanjassa ja ensimmäisellä jaksolla oli jopa 5 miljoonaa katsojaa 

Lähteet

Aiheesta muualla 
 Ohjelman virallinen sivusto
 Aguila roja -elokuvan virallinen sivusto

Luokka:Espanjalaiset televisiosarjat
Luokka:Seikkailusarjat
Luokka:Televisión Españolan televisio-ohjelmat